आभा झा के कलमसं दिल्लीसेट - ( हास्य ब्यंग्य )
भेल बियाह पुरल अभिलाष,
सासुरक सुख आ भोग विलास।
 चैतो चित में चैन नें भेल,
रंग दिनों दिन चढ़िते गेल।
 टिकट कटल परदेशक लेल,
नयनक नोर टघरिते गेल।
 रहि रहि फाटल हमरो कोंढ,
सोचल घुरि फिरि मनुआं मोर।
 चैत बैशाखक नमहर दिन,
लगै जेना आएल दुर्दिन।
 भेटल गामक नबका मित्र,
भाई लगै छी कियै विचित्र?
 रसफट्टू कलकतिया सन,
जेठक ठेठ दुफरिया सन।
 पुनःघूरि कऽ सासुर जाउ।
 धूआँ सन के मुँह लटकाय।
 पैर जतै छलि मिठगर सारि,
राई जमैनक नजरि उतारि।
 बीतल बियाहक तेसर मास,
ओझा कहिया धरि अछि छुट्टी?
 अबिते बजलीह पितिया सासु।
 कोन चाकरी अहाँ करी?
 एहन कोन भेटल नोकरी ?
 कनियाँ कनियें भेली उदास,
कैंचा बिनु नहि भोग विलास।
 कान पकड़ि कऽ देलक भगा,
बेरोजगार बर देलक बना।
 ताकि रहल छी दोसर काज,
कनियाँ पुछती तऽ की कहबनि?
 सोचिते हमरा होइयै लाज।
 सदस्यता लें संदेश (Atom)